Woordwarrel: Nuutskepping – Kreukels en plooie
Die naam van die nuwe uitdaging rol so lekker op die tong. Die Ws en Rre trek dadelik die aandag.
Alliterasie, ook letterrym of stafrym genoem, verwys na die beginklanke van twee of meer beklemtoonde lettergrepe in 'n uitdrukking of vers wat dieselfde klink. Alliterasie word dikwels deur digters gebruik om woorde te laat rym.
Nuutskepping is die uitdaging.
Dit is Afrikaans
Ek is ook nog uit die 'oude doos' as dit by Afrikaans kom. Vandag is daar so baie nuutskeppings omdat die tegnologie so ontsettend uit sy nate gebars het. Tog verryk die woorde Afrikaans omdat die wat dit gebruik dit aanvaarbaar maak vir almal.
Skielik dink ek terug aan my skooljare en voorgeskrewe boeke. Bart Nel is in ons ingehamer soos wat die onderwyser dit aanvoel. Ek gaan soek toe Bart Nel op en daar is so waar as vet in Afrikaans 'n stuk oor Van Melle. Wys jou net.
Oktober 16, 2021 om 7:51 nm
Oe, kyk nou hoe lekker speel jy met Woordwarrel. Lief vir ons taal. Ek sit en sê al jou woorde hard op. Die honde en suikerbekkies dink ek is dol! Liefdegroete
Oktober 16, 2021 om 8:24 nm
Stem, inderdaad lekker met woorde gespeel.
Oktober 17, 2021 om 11:48 vm
Dankie Christa, was sommer 'n bevlieging wat opgekom het.
Oktober 17, 2021 om 11:47 vm
Ag maar dis lekker om dol te wees so op jou eentjie. Was net lus om dit so te doen. Aand tevore het ek mooi woorde uitgedink voor ek aan slaap geraak het. Toe ek volgende dag wou skryf wou dit net nie weer so lekker vloei nie. Moes eintlik maar neergeskryf het waaraan ek dink.
Oktober 17, 2021 om 12:39 nm
Mens moet soms luister na die muse…
Oktober 19, 2021 om 3:13 nm
Eintlik moet mens meer na die muse luister. Myne is vreeslik af, meer af as op met my neerskryf van my traumatiese huwelikstydperk.
Oktober 19, 2021 om 5:07 nm
Jy sal daai trauma proppie weer toegedraaj kry. Het dit ook beleef na ek die eerste keer my grootwoord en verliese neergepen het. Ek krabbel weer in notaboeke sulke flenters wat bietjie groter as die confetti woorde in my kop.
Oktober 20, 2021 om 11:31 vm
Ek het heeltyd weggeskram van die werklike trauma want en het mos nooit erken dat dit my so diep geraak het nie. Hierdie skrywe is asof ek op 'n afstand staan en alles herleef wat verbasend goed is. Wys dat daar tog al heling gekom het na al die jare.
Oktober 20, 2021 om 5:13 nm
Dit is 'n langpadheling.
Oktober 21, 2021 om 12:12 nm
Ek wroeg al 38 jaar daaroor. Dis maar iets wat geskuur moet word om die litteken te versag.
Oktober 21, 2021 om 4:58 nm
Ek weet, my ouers is al meer as 40 jaar. Lees oor kintsugi, om wat stukkend is mooi te maak. Dis vir altyd werk aan mensself. Liefdegroete
Oktober 23, 2021 om 10:35 vm
Het begin lees aan kintsugi dis baie insiggewend. Ek hou van die beeld wat gebruik word van stkkende 'iets' en die heelmaak.
Oktober 23, 2021 om 5:29 nm
Nogal met goud heelgemaak, dis vir my baie simbolies
Oktober 23, 2021 om 6:54 nm
Dit het my ook opgeval. Daardie hele proses van puzzle uitwerk, stukke inpas en plak mooi afwerk en dan die goud wat dit afrond om werklik skyn te gee aan die 'kraak".
Ons laslappie en hakiesharte lyk so, danksy genade!
Oktober 25, 2021 om 5:19 nm
Beslis net genade.
Oktober 16, 2021 om 9:04 nm
Jou woorde span so lekker saam om die wese van WooRdWaRRel saam te vat. Die taal, dieselfde taal wat groot skrywers soos Van Melle al raakgevat het, bly een van my groot liefdes. Verandering is onvermydelik, en dis 'n goeie ding, maar daaronder lê nog steeds die fondament van die taal wat destyds reeds weerklank gevind het. "Ek is Bart Nel van toe af, en ek is nog hy." Hierdie is ons taal van toe af en dit is nog hy. Wat 'n vreugde!
Oktober 17, 2021 om 11:56 vm
Stem saam, wat 'n vreugde. Toe ek van Melle se agtergrond gelees het en dat Bart Nel eers in Nederlands was het dit nog 'n groter indruk op my gemaak as Afrikaanse taal gebruiker vir lange jare. Daar sal altyd veranderinge wees. Tog moet ons waak dat ons moedertaal nie deur vreemde woorde versmoor word nie.
Oktober 17, 2021 om 9:17 nm
Presies. Ons is soms geneig om sommer te gryp na 'n Engelse woord waar daar reeds 'n mooi woord in Afrikaans bestaan. Aan die ander kant moet ons ook nie vergeet dat Afrikaans by sy ontstaan uit 'n hele paar ander ander geput het, waarvan Nederlands die hoofbron was, maar daar is ook sterk invloede uit ander Europese, Afrika en selfs Asiatiese oorsprong. Die taalkenners kan soms lank en driftig redekawel oor die oorsprong van 'n woord. Ek luister oopbek en probeer leer wat ek kan.
Oktober 19, 2021 om 3:17 nm
Dit is baie interessant om so te hoor waar woorde vandaan kom. Hollands het ook baie Franse en selfs in n mate Duitse woorde ook wat gebruik word.
Oktober 16, 2021 om 9:48 nm
Oktober 17, 2021 om 11:58 vm
Haha, dankie, dit was sommer 'n voor slaaptyd uitdinksel wat ek die volgende oggend toe nie meer mooi onthou het nie.
Oktober 18, 2021 om 6:11 vm
Daardie neerskryf is ook iets wat ek te lui is om te doen… en dan verloor 'n mens die oorspronklike denke. Ek hou van die manier waarop jy dit geskryf het.
Oktober 19, 2021 om 3:20 nm
Presie soos jy sê. Ek dink baie van my goed uit in die stort of as ek loop. Dan as ek eendag besluit om te wil skryf is alles uit my gedagtes en moet ek weer van vooraf uitwerk om te skryf. Dan voel dit meestal as sommer tweedehandse wer wat ek gedoen het.